Ar egzistuoja „baisiausia nuodėmė“ –
viena nuodėmė, kuri yra blogesnė už visas kitas?
Na, yra.
Puikiai žinau, kad kai kurie žmonės mano kitaip.
Jie tvirtina, kad negalime paskelbti nė vienos nuodėmės
blogesne už kitas.
„Dievui nuodėmė yra nuodėmė“, – taip dažnai sakoma.
Laikantis šio požiūrio,
žmogus, kuris iš biuro pavagia segtuvą,
padaro tokią pat sunkią nuodėmę
Dievo akyse, kaip ir žudikas.
Tačiau dauguma žmonių intuityviai,
taip pat bibliškai supranta,
kad kai kurios nuodėmės yra aiškiai blogesnės už kitas.
Esame įsitikinę, kad Dievas turi bent
tiek pat sveiko proto, kiek ir mes.
Judaizmo ir krikščionybės Dievas
biuro daikto vagystės neprilygina žmogžudystei.
Tad kokia nuodėmė yra baisiausia?
Baisiausia nuodėmė yra daryti bloga Dievo vardu.
Iš kur mes tai žinome?
Iš Dekalogo Trečiojo Dievo įsakymo.
Tai – vienintelis iš Dešimties Dievo įsakymų,
kuriame teigiama, kad Dievas neatleis jį pažeidusiam žmogui.
Koks tai įsakymas?
Dažniausiai jis verčiamas taip:
„Netarsi Viešpaties, savo Dievo, vardo be reikalo,
nes Viešpats nepaliks nenubausto
(tai reiškia – neatleis)
to, kuris taria be reikalo Jo vardą“.
Dauguma žmonių, suprantama, mano,
kad įsakymu draudžiama tarti Dievo vardą be jokios rimtos priežasties.
Taigi pasakius kažką panašaus į frazę:
„Dieve, na, ir sunki buvo diena darbe!“
pažeidžiamas Trečiasis Dievo įsakymas.
Tačiau toks aiškinimas sukelia tikrą problemą.
Tai reikštų, kad Dievas gali atleisti bet kurio kito įsakymo pažeidimą:
nepagarbą tėvams, vagystę, svetimavimą arba net žmogžudystę,
tačiau niekada neatleistų žmogui, kuris pasakė:
„Dieve, na, ir sunki buvo diena darbe!“
Būkime sąžiningi:
Dievas ir 10 Jo įsakymų tuomet taptų moraliai nesuprantami.
Na, iš tiesų problema yra ne įsakymas.
Problema yra vertimas.
Hebrajiškame originale nesakoma „netarsi“,
bet sakoma „nenaudosi piktam“.
Hebrajų kalba frazė pažodžiui skamba taip:
„Nenešiok Viešpaties, savo Dievo, vardo be reikalo“.
Viename iš plačiausiai naudojamų naujų Biblijos vertimų,
vietoje žodžio „tarti“
vartojamas žodis „piktnaudžiauti“ (naudoti piktam):
„Nenaudosi piktam Viešpaties, savo Dievo, vardo“.
Tai daug artimesnis žodis originalo minčiai.
Ką reiškia „naudoti piktam" Dievo vardą arba juo „piktnaudžiauti"?
Tai reiškia daryti bloga Dievo vardu.
Ir būtent to Dievas neatleis.
Kodėl?
Kai nereligingas žmogus padaro bloga,
jis neišniekina Dievo vardo ir religijos.
Tačiau kai religingi žmonės daro bloga,
ypač Dievo vardu,
jie ne tik daro bloga,
bet ir baisiai kenkia Dievo vardui.
Mūsų laikais yra toks pavyzdys.
Blogis, kurį vykdo islamistai,
kankinantys, sprogdinantys, perpjaunantys gerkles ir masiškai žudantys,
– ir visa tai vykdo Dievo vardu,
– daro didžiulę žalą Dievo vardui.
Neatsitiktinai tai, kas vadinama naujuoju ateizmu,
– didžiulis ateistinio aktyvizmo proveržis
– įvyko po rugsėjo 11-osios islamistų teroristų išpuolių prieš Ameriką.
Iš tikrųjų dažniausias argumentas prieš Dievą ir religiją
yra susijęs su blogiu, įvykdytu Dievo vardu, –
nesvarbu, ar tai daroma Alacho vardu šiandien,
ar Kristaus vardu praeityje.
Žmonės, žudantys Dievo vardu,
ne tik nužudo savo aukas, bet ir Dievą.
Štai kodėl didžiausia nuodėmė
yra blogis daromas religijos vardu.
Būtent to mokoma Trečiuoju Dievo įsakymu:
Nenaudok piktam Dievo vardo.
Jei tai darysi, Dievas tau neatleis.
Aš esu Denisas Preigeris.